Kuldžiuktau
Kuldžiuktau (uzb. Quljuqtov tog‘lar) – žemas atlikuoninis kalvagūbris Uzbekistane, Navojo vilajete, Kyzylkumų dykumos centrinėje dalyje. Aukštis iki 785 m. Sudarytas daugiausia iš kristalinių skalūnų ir klinties. Pakraščiuose yra Juros, Kreidos, Neogeno periodų nuogulų. Pietiniai šlaitai lėkšti, išraižyti sausų kanjonų, šiauriniai – statūs ir skardingi. Būdinga dykumų augalija.